แอสเซทพลัสอัดโปรโมชั่น LTF-RMF
บลจ.แอสเซท พลัส ออกบูธงาน Thailand Smart Money  16-18 ธ.ค.นี้  ที่ศูนย์ฯสิริกิติ์ พร้อมจัดโปรโมชั่นสุดคุ้มให้ผู้ลงทุน
13 ธ.ค. 2554

บลจ.แอสเซท พลัส ออกบูธงาน Thailand Smart Money 16-18 ธ.ค.นี้ ที่ศูนย์ฯสิริกิติ์ พร้อมจัดโปรโมชั่นสุดคุ้มให้ผู้ลงทุน 
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการตลาด บริษัทหลักทรัพย์จัดการกองทุน (บลจ.) แอสเซท พลัส กล่าวว่า ระหว่างวันที่ 16-18 ธ.ค.นี้ บริษัทฯ จะร่วมออกบูธในงาน Thailand Smart Money  2011-2012  ณ  Plenary Hall  ศูนย์การประชุมแห่งชาติสิริกิติ์  โดยอยู่บูธที่ W6  ซึ่งปีนี้ บริษัทฯ ได้จัดโปรโมชั่นให้กับผู้ที่ลงทุนในกองทุนรวมหุ้นระยะยาว (LTF)  และกองทุนรวมเพื่อการเลี้ยงชีพ (RMF) เฉพาะกองทุนหุ้นและกองทุนผสม โดยยอดเงินลงทุนด้วยเงินสด เงินโอนหรือเช็คทุก 1 แสนบาท รับ Cash Back 1,400 บาท และส่วนเพิ่มของเงินลงทุนทุก 25,000 บาท รับ Cash Back เพิ่มอีก 350 บาท สูงสุด 14,000 บาท 
“ปีนี้ยังเพิ่มทางเลือกให้กับผู้ที่ลงทุนใน LTF และ RMF ด้วยเงินสด เงินโอน หรือเช็ค ตั้งแต่ 4 แสนบาทขึ้นไป สามารถเลือกรับเป็นเงินลงทุนในกองทุน ASP-OIL หรือ ASP-GOLD หรือ ASP-HSI หรือ ASP-S&amp;P500 หรือ  ASP-SET50FUTURES แทนได้ โดยจะได้รับเป็นเงินลงทุนที่มีมูลค่าเพิ่มจากมูลค่า Cash Back ปกติ อีก 5% เพื่อนำไปลงทุนในกองทุนที่กำหนด เช่น หากลูกค้าลงทุนใน LTF 4 แสนบาท ได้รับ Cash Back 5,600 บาท หากเปลี่ยนเป็นเงินลงทุนในกองทุนแทนการรับ Cash Back จะได้รับเงินลงทุน จำนวน 5,880 บาท เพื่อลงทุนในกองทุนที่ผู้ลงทุนได้เลือก"น.ส.จารุลักษณ์ กล่าว
นอกจากนี้ บริษัทฯ ได้เพิ่มความสะดวกในการลงทุนให้กับผู้ลงทุน ด้วยบริการชำระค่าซื้อหน่วยลงทุนในกองทุน LTF และ RMF ผ่านบัตรเครดิตในเครือธนาคารกรุงศรีอยุธยา  ได้แก่ บัตรเครดิตธนาคารกรุงศรีฯ  บัตรเครดิตกรุงศรี โฮมโปร บัตรเครดิตเซ็นทรัล และโรบินสัน สำหรับผู้ลงทุนผ่านบัตรเครดิตดังกล่าว จะได้รับ Cash Back สูงสุด 8,000 บาท และสามารถสมัครโปรแกรมแบ่งชำระเงินลงทุนได้ 3-10 เดือน ด้วยอัตราดอกเบี้ยพิเศษ 0.55% ต่อเดือน